Document ID: 32001D0177

Kommissionens beslutning
af 15. februar 2001
om ændring af beslutning 97/252/EF om midlertidige lister over tredjelandsvirksomheder, hvorfra medlemsstaterne tillader indførsel af mælk og mælkebaserede produkter til konsum
(meddelt under nummer K(2001) 378)
(EØS-relevant tekst)
(2001/177/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), ændret ved beslutning 98/603/EF(2), særlig artikel 5, og
ud fra følgende betragtninger:
(1) I Kommissionens beslutning 95/340/EF(3), senest ændret ved beslutning 96/584/EF(4), opstilles der en liste over tredjelande, hvorfra medlemsstaterne tillader indførsel af mælk og mælkebaserede produkter.
(2) For landene på denne liste er der fastsat sundhedsbetingelser for indførsel og bestemmelser om udstedelse af sundhedscertifikat ved indførsel af mælk og mælkebaserede produkter til konsum ved Kommissionens beslutning 95/342/EF(5) og 95/343/EF(6), senest ændret ved beslutning 97/115/EF(7).
(3) Kommissionen har fra nogle tredjelande modtaget lister over virksomheder tillige med forsikringer om, at disse virksomheder opfylder de relevante EF-sundhedskrav, og at en virksomhed, der ikke overholder disse krav, vil få sin udførsel til EF suspenderet.
(4) Kommissionen har fra nogle tredjelande modtaget en plan og et program for overvågning af restkoncentrationer i mælk og mælkebaserede produkter til konsum i overensstemmelse med kravene i direktiv 96/23/EF(8).
(5) I Kommissionens beslutning 97/252/EF(9), senest ændret ved beslutning 1999/52/EF(10), blev der opstillet midlertidige lister over tredjelandsvirksomheder, hvorfra medlemsstaterne tillader indførsel af mælk og mælkebaserede produkter til konsum.
(6) Nogle tredjelande har indgivet meddelelse om, at de ønsker at ændre de lister, der er knyttet som bilag til beslutning 97/252/EF, over virksomheder, for hvilke de har givet Kommissionen tilfredsstillende forsikringer om, at de relevante EF-sundhedskrav for indførsel til Fællesskabet er opfyldt.
(7) Medlemsstaterne er blevet underrettet om disse ændringer i henhold til den procedure, der er fastsat i artikel 5 i beslutning 95/408/EF.
(8) Fødevare- og Veterinærkontoret har udført kontrolbesøg i de fleste af de lande, der står på de pågældende lister, og har aflagt besøg på et repræsentativt udsnit af virksomheder for at sikre, at de overholder EF-kravene, og at de kompetente myndigheders forsikringer kan godtages.
(9) I overensstemmelse med artikel 2, stk. 4, i beslutning 95/408/EF kan tredjelandsvirksomheder, for hvilke Kommissionen endnu ikke har foretaget inspektioner på stedet, men som opfylder alle øvrige betingelser i artikel 2, stk. 1, opføres på listerne. For indførsel fra virksomheder på disse lister gælder der dog ikke nedsat kontrolhyppighed.
(10) I overensstemmelse med artikel 5, stk. 4, i beslutning 95/408/EF vedtager Kommissionen med jævne mellemrum de afgørelser, der er nødvendige for at ajourføre listerne over virksomheder, og offentliggør dem i De Europæiske Fællesskabers Tidende.
(11) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til beslutning 97/252/EF affattes som bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 15. februar 2001.

Labels: 0
3
17
5